Pierre Frieden

De Pierre Frieden, gebuer den 28. Oktober 1892 zu Mäertert, a gestuerwen den 23. Februar 1959 zu Zürich, war e lëtzebuergesche Politiker a Schrëftsteller.

 Liewen 
No der Primärschoul zu Mäertert ass de Pierre Frieden an den Iechternacher Kolléisch gaangen, wou en 1912 seng Première gemaach huet. Duerno, bis 1916 studéiert de Pierre Frieden Philosophie a Literatur um Cours supérieurs am Stater Kolléisch souwéi zu Freiburg, Zürich, Genf a München. 1919 gëtt hie Professer a gëtt bis 1940 Coursen am Dikrecher Kolléisch, am Stater Kolléisch an um Cours supérieurs.

Vum 4. bis den 18. September 1942 haten Besatzer hien am Gronn agespaart an duerno bis de 4. November 1942 am KZ Hinzert. Duerno gouf hie vu senger Plaz als Direkter vun der Nationalbibliothéik den 1. Oktober 1942 entlooss an du stoung e vum Oktober 1942 bis zur Liberatioun am September 1944 ënner Hausarrest.

1944, no der Liberatioun vu Lëtzebuerg, gouf hien an der Regierung vun der Befreiung, Minister fir Erzéiung, Kultur a Wëssenschaften ënner dem Pierre Dupong als Staatminister.

Vum 14. Dezember 1945 bis de 15. Juli 1948 war hie Member vum Staatsrot.

D'Funktioun als Minister fir Erzéiung, Kultur a Wëssenschaften hëlt hien an der Regierung Regierung Dupong-Schaus, no de partielle Chamberwalen vum 6. Juni 1948 am Süden an am Osten, nees un.

1958, den 29. Mee, gëtt de Pierre Frieden zousätzlech Staatsminister a Regierungspresident. Mä scho knapps e Joer duerno sollt hien zu Zürich verscheeden (23. Februar).

Hie war mat der Madeleine Kinnen bestuet.

 Literarescht Wierk  (Auswiel)
Dem Pierre Frieden säi literarescht Wierk dréit sech ëm de Mënsch am Liicht vun engem kathouleschen Humanismus. Hien huet vill Bicher an Artikele verëffentlecht.
 De la primauté du spirituel
 Variations sur le thème humaniste et européen
 Vertus de l'humanisme chrétien
 Das französische Bildungswesen in Geschichte und Gegenwart
 Meditationnen um den Menschen. Band 1
 Meditationnen um den Menschen. Band 2
 Fritz Endres. Erlebnissse aus Gefängnis und KZ. I. Teil. Dësen autobiographeschen Entwécklungsroman war geplangt als e breeden, nodenkleche Bléck an de Réckspigel. Dem Fritz Endres säi leedvolle Wee vun der Villa Pauly bis an d'SS-Sonderlager Hinzert. Mä den éischten Deel hält op mam Transport op Hinzert. De Schluss ass ni geschriwwe ginn.

 GielercherMINISTÈRE D'ÉTAT BULLETIN D'INFORMATION - 15e Année - FEVRIER-MARS 1959 - Nos 2-3 - 3. Pierre Frieden, Ministre d'Etat, Président du Gouvernement † 2 



 Grand-Croix vum Ordre al Merito délia Repubblica (Italia) (Promotioun 1955)

 No him benannt
Als Unerkennung un de Pierre Frieden sinn eng Rei Stroossen no him benannt: zu Déifferdeng, an der Stad Lëtzebuerg, zu Mäertert, Schëffleng an Zolwer.

Literatur
Reding, J.-M., 2022. “... einer der führenden Intellektuellen in Luxemburg”. Die Warte 29|2735 vum 20. Oktober 2022, S. 4-5.

 Kuckt och 
 Regierung Frieden
 Lëscht vun de lëtzebuergesche Premierministeren

Kategorie:Gebuer 1892
Kategorie:Gestuerwen 1959
Kategorie:Lëtzebuergesch Ministeren
Kategorie:Premierministere vu Lëtzebuerg
Kategorie:Educatiounsministere vu Lëtzebuerg
Kategorie:Inneministere vu Lëtzebuerg
Kategorie:Lëtzebuergesch Auteuren
Kategorie:Membere vum Staatsrot zu Lëtzebuerg
Kategorie:Ordre de la Résistance 1940–1944
Kategorie:Grand officier de l'ordre de mérite civil et militaire d'Adolphe de Nassau
Kategorie:Grand-Croix vum Ordre d'Orange-Nassau
Kategorie:Grand-Croix vum Ordre de la Couronne
Kategorie:Lëtzebuergesch Lycéesprofesseren
Kategorie:Lëtzebuergesch Resistenzler
Kategorie:Nazi-Affer
Kategorie:Persounen, no deenen eng Struktur zu Lëtzebuerg genannt ass